Grinchen

:*For animasjonsfilmen fra 2018 med samme navn, se [[Grinchen (film fra 2018)]]*

***Grinchen*** (senere omdøpt til *Grinch som stjal julen*) (engelsk: Dr. Seuss' How the Grinch Stole Christmas) er en eventyrfilm for barn fra 2000 med Jim Carrey i hovedrollen. Den handler om den klassiske amerikanske fortellingen om et grønt monster (Grinchen) som forsøker å ødelegge julen for alle.

## Om filmen
Filmen er den andre filmatiseringen av Dr. Seuss boken fra 1957 kalt **How the Grinch Stole Christmas**, den første var en animert tv spesial fra 1966 med samme navn.

Filmen hadde premiere på kino i Norge 1. desember 2000. Med både Engelsk og Norsk tale var tilgjengelig ved premieren.

## Sammendrag
Grinchen er et bittert og gråhåret vesen som lever inni fjellet Mount Crumpit med utsikt over småbyen Hvemvik (engelsk: Whoville) hvor det bor folk som elsker julen. Rett utenfor bor Grinchen, som hater julen over alt på jord. Han planlegger å stjele hele julen, men når han blir kjent med den lille jenta Cindy Lou Hvem, som vil være venner med han, begynner det kalde hjertet hans å tø opp.

## Handling
Alle innbyggerne i Hvemvik (engelsk: Whoville) elsker julen. Det eneste unntaket er Grinchen, en folkevond og uhyggelig grønn skapning, som hater både julefeiringen og alle innbyggerne i Hvemvik. Innbyggerne liker ikke Grinchen på grunn av hans mange skadelige og skumle påfunn mot dem. Seks år gamle Cindy Lou Hvem mener at folk er alt for opptatt av forbruk, julegaver og fest, istedenfor å bruke tid sammen med familie og gode venner. 

2 søsken av Cindy. Drew og Stu, og 2 jenter kalt Christina og Drew betemmer seg for å besøke hjemmet til Grinchen på Crumpit-fjellet (engelsk: Mount Crumpit) av nysgjerrighet om han finnes på ekte, Grinchen sin inntrenger alarm aktiverer, og han bestemmer seg for å håndtere de uønskede gjestene. Når de ankommer blir de skremt av Max, hunden som bor sammen med Grinch, Max kommer til døren med en monster lignende skaping som skremmer dem vekk.

En dag sniker Grinchen seg inn på postkontoret, og Cindy oppdager ham. Senere oppdager hun hans tragiske fortid.

Cindy får vite at Grinchen ankom Hvemvik som baby, og ble adoptert av to eldre søstre. Da han var åtte år gammel forelsket han seg i Martha May Whovier, en av de peneste jentene på skolen, som gjengjeldte følelsene hans. Men en gutt som het Augustus May Hvem ble sjalu da han så at Martha var venn med Grinchen, og begynte å mobbe ham. Den julen laget Grinchen en engel som han ville gi Martha i julegave. Men fordi Augustus hadde gjort narr av at han hadde skjegg, forsøkte Grinchen å barbere seg. I stedet kuttet han seg stygt i ansiktet. Da han møtte opp på skolen dagen etter, ble han ertet av alle, også av lærerne. Den eneste som ikke gjorde narr av ham var Martha. Til slutt mistet han besinnelsen og skrek ut at han hatet julen. Deretter strøk han i vei til toppen av Crumpit-fjellet, der han har bodd siden, sammen med hunden sin Max.

Mange år etter denne hendelsen er Augustus May Hvem ordfører i Hvemvik. Cindy klatrer opp til Crumpit-fjellet for å invitere Grinchen til julefeiringen. Først vil han ikke, men så ombestemmer han seg da det slår ham at dette kan være en mulighet både til å treffe Martha igjen og til å hevne seg på Augustus. Grinchen deltar i flere arrangementer, og har det gøy. Men Augustus May Who dukker opp og ødelegger det hele ved å gi Grinchen en barbermaskin som julegave, noe som minner ham om ydmykelsen han opplevde som ung. Deretter entrer Augustus scenen og frir til Martha under alles påsyn. Han gir henne en stor, glorete forlovelsesring og en ny bil i forlovelsesgave. Dette får Grinchen til å bryte ut i en tirade av anklager mot byens innbyggere; han sier at i Hvemvik dreier julen seg bare om gaver som de snart kommer til å kaste i søpla, som så vil bli dumpet ved Crumpit-fjellet, rett ved hans eget hjem. Med barbermaskinen sin glattbarberer han hodet til Augustus, så brenner han ned juletreet med en improvisert flammekaster. Etter å ha rast rundt i Hvemvik og ødelagt alt som har kommet i hans vei, drar han hjem til Crumpit-fjellet.

Etter alt dette har Grinchen fått nok av både Hvemvik og julefeiringen deres. Han bestemmer seg for å ødelegge hele julen ved å stjele alle pakkene, julepynten og julematen mens innbyggerne sover. Han kler seg ut som julenissen, og hunden Max kler han ut som reinsdyr. Så drar han ned til Hvemvik, og det første huset han lister seg inn i, er Cindys hus. Hun oppdager ham i det han er i ferd med å stjele juletreet, og han finner på en løgn for å slippe unna henne. Deretter går han fra hus til hus og stapper alt av gaver, pynt og julemat i en stor sekk, før han klatrer tilbake til toppen av Crumpit-fjellet. Planen hans er å dytte hele sekken utfor fjellsiden slik at alt innholdet vil bli ødelagt.

Når innbyggerne i Hvemvik våkner neste morgen, da julefeiringen skal begynne for alvor, blir de sjokkert over at alle spor av julen er borte. Ordfører Augustus May Hvem sier at det er Cindys skyld; fordi det var hun som inviterte Grinchen til byen, er det hun som er ansvarlig for at julen er ødelagt. Men faren hennes, postmannen Lou Lou Hvem, som er en mann som alltid har et lyst sinn, forsvarer Cindy. Han forteller May Hvem og alle de andre det Cindy lenge har forsøkt å forklare dem - at julen burde handle om å ha det hyggelig med familie og venner, ikke bare om dyre gaver og flott dekorasjon. Innbyggerne er enige med Lou, og begynner å synge byens egen julesang.

Før Grinchen rekker å kaste alle de stjålne gavene og julepynten ned fjellsiden, hører han sangen fra alle innbyggerne nede i Hvemvik. Han skjønner at han ikke har klart å sette en stopper for julefeiringen deres. Så slår det ham plutselig hva julen egentlig handler om, og hjertet hans blir brått tre størrelser større. Samtidig begynner sleden med sekken full av gaver å gli utover kanten av stupet, sammen med Cindy, som hadde kommet for å tilbringe julen sammen med ham. Med en kraftanstrengelse klarer Grinchen å løfte den fulle sleden vekk fra stupet, og så bærer han Cindy i sikkerhet. Sammen kjører de ned hele fjellsiden for å returnere alle tingene til innbyggerne i Hvemvik.

Grinchen ber alle innbyggerne i Hvemvik om unnskyldning for det han har gjort, og overgir seg selv til politiet. De godtar unnskyldningen hans, og politiet nekter å etterkomme Augustus May Whos krav om at de skal bruke pepperspray på Grinchen og arrestere ham. Martha avviser May Whos ekteskapstilbud, og gir ham forlovelsesringen tilbake. Hun sier at hjertet hennes tilhører Grinchen. Etterpå blir Grinchen med på den store julefesten i Hvemvik, synger sanger, og inviterer alle sammen til middag og fest hjemme hos ham på fjelltoppen.

## I Norge
I Norge er filmen blitt utgitt på VHS, DVD, Blu-Ray, 4K UHD, digitalt kjøp, leie og streaming.

Kun VHS, noen digitale kjøp- og leiesteder og streamingtjenester (som Netflix, Viaplay og HBO Max) har filmen med norsk tale.

DVD og Blu-Ray-versjonene har kun norsk tekst.

## Rolleliste

## Videospill
Et spill med samme navn basert på filmen ble lansert i på Playstation 1, Dreamcast, Gameboy Color og Windows rundt samme tid som filmen hadde premiere på kino.

Spillet følger samme handling som filmen, og du spiller som Grinch som skal stjele julen fra innbyggerne i Hvemik. Fremgangsmåten på å gjøre dette er ved å følge plantegningene, som Grinchen mistet når han snublet av fjellet sitt. Dermed må man finne de for å kunne gå gjennom med planen.

## Mulig oppfølger
I desember 2024 sa Jim Carrey at han var open til ta rollen som Grinchen igjen i en ny film på betingelse av at han fremstille rollen gjennom motion capture teknologi, og han sa opplevelsen hans i filmen med sminke var "ektremt uutholdelig".

## Referanser


## Eksterne lenker
* 
*